פיגוע הירי באורורה

פיגוע הירי באורורה אירע ב-20 ביולי 2012, בבית הקולנוע "סנטורי 16" בעיר אורורה, שבמדינת קולורדו, ארצות הברית, בעת הקרנת הבכורה של הסרט "עלייתו של האביר האפל". לבוש בביגוד טקטי, ג'יימס הולמס זרק רימוני גז מדמיע וירה בקהל עם מספר כלי נשק. 12 בני אדם נהרגו ו-70 נוספים נפצעו, 58 מהם מירי. זה היה הירי הקטלני ביותר בקולורדו מאז הטבח בתיכון קולומביין בשנת 1999.

הולמס נעצר דקות לאחר מכן במכוניתו מחוץ לבית הקולנוע. קודם לכן, הוא הציב בדירתו חומרי נפץ תוצרת בית ואמצעי תבערה. אלה נוטרלו על ידי חוליית הפצצות של משרד השריף של מחוז ארפהו כיום לאחר הירי.

הולמס הודה בירי, אך טען לחפותו בשל אי שפיות. ב-7 באוגוסט, הולמס נידון למאסר עולם ללא אפשרות שחרור על תנאי, וזאת לאחר שהמושבעים לא הסכימו פה אחד על גזר דין מוות. חברת מושבעים אחת התנגדה לגזר דין מוות של הולמס עקב בעיותיו הנפשיות, בעוד שני מושבעים אחרים לא היו בטוחים.<ref name=":3" /> ב-26 באוגוסט, גזר סמור רשמית על הולמס 12 מאסרי עולם רצופים ללא אפשרות שחרור על תנאי בגין האשמות ברצח (אחד לכל אדם שהרג), ו-3,318 שנים נוספות בגין ניסיון הרצח והחזקת חומרי נפץ.<ref name=":4" />

== הטבח ==
הירי התרחש באולם 9 שבבית הקולנוע "סנטורי 16", הממוקם במרכז העיירה בקניון אורורה.<ref></ref> המשטרה אמרה שהולמס קנה כרטיס, נכנס לאולם והתיישב בשורה הראשונה. כ-20 דקות לתוך הסרט, הוא יצא מאולם 9 דרך דלת יציאת חירום ליד מסך הקולנוע, עם גישה ישירה לאזור החניה בשימוש קל בחלק האחורי של המתחם, תוך כדי פתיחה קלה של הדלת עם מחזיק מפה מפלסטיק. באולם 9 היו כ-400 איש.<ref></ref>

בשלב זה, הולמס הלך למכוניתו (שהחנה ליד דלת היציאה), החליף לביגוד מגן, והוציא את הרובים שלו.<ref></ref> כ-30 דקות לתוך הסרט, בסביבות השעה 12:30, הוא נכנס שוב לאולם דרך דלת היציאה. הולמס היה לבוש שחור ולבש מסכת גז, אפוד נושא עומס (לא להתבלבל עם אפוד חסין כדורים), קסדה בליסטית, מכנסיים חסיני כדורים, מגן גרון חסין כדורים, מגן מפשעות וכפפות טקטיות.<ref name=":0"></ref> הוא הקשיב למוזיקת טכנו דרך סט אוזניות, כך שלא יכול היה לשמוע דבר מאנשים שבאולם.<ref></ref> בתחילה, מעטים בקהל ראו בהולמס איום. כמה עדים חשבו שהוא לובש תחפושת, כמו חברי קהל אחרים שהתחפשו להקרנה. חלקם האמינו שהוא מבצע מתיחה, בעוד שאחרים חשבו שהוא חלק ממערך אפקטים מיוחדים להקרנת הבכורה של הסרט, או תעלול פרסומי של הנהלת האולפן או בית הקולנוע.<ref name=":1"></ref>

על פי הדיווחים, הולמס השליך מיכל אחד לכיוון הצד השמאלי של התיאטרון, תוך שהוא פולט גז או עשן, שהסתיר חלקית את ראיית הקהל, גרם לגרונם ולעורם לגרד וגרם לגירוי בעיניים.<ref></ref> הוא ירה ברובה רמינגטון 870 בקוטר 12, תחילה על התקרה ואחר כך לעבר הקהל. הוא גם ירה ברובה חצי-אוטומטי מסוג Smith & Wesson M&P15, שבסופו של דבר הפסיק לתפקד.<ref></ref> לבסוף, הוא ירה גם באקדח גלוק.<ref></ref> הולמס ירה תחילה לחלק האחורי של החדר, ולאחר מכן לעבר אנשים במעברים.<ref name=":1" /> כדור עבר דרך הקיר ופגע בשלושה אנשים באולם 8 הסמוך, שהקרין את אותו סרט. עדי ראייה אמרו שמערכת אזעקת השריפה החלה להישמע זמן קצר לאחר תחילת הטבח, והצוות אמר לאנשים באולם 8 להתפנות.

בסך הכל, הולמס ירה 76 יריות: שש מהרובה, 65 מהרובה החצי-אוטומטי וחמש מהאקדח.

עשרה קורבנות מתו במקום ובבתי חולים מקומיים נקבע מותם של שניים נוספים. ארבעה גברים - ג'ונתן בלנק, ג'ון לארימר, מאט מקווין ואלכסנדר סי טבס - מתו כשהם מגנים על חברותיהם.<ref></ref><ref></ref> גורדון קאודן מת גם הוא כאשר הציל את חייהן של שתי בנותיו המתבגרות.<ref></ref>

== היורה והליכים משפטיים ==
היורה, ג'יימס איגן הולמס, שהיה בן ה-24 בעת אירוע הירי (נולד ב-13 בדצמבר 1987), נעצר זמן קצר לאחר הירי ונלקח למעצר על ידי כוחות המשטרה. לאחר שנתפס, הוא סיפר לרשויות כי לפני שהוא יצא לבית הקולנוע הוא מילכד את דירתו, הממוקמת בצפון אורורה כחמישה קילומטרים מזירת הפשע.<ref name=":0" /> כוחות המשטרה, אשר פינו חמישה בניינים סמוכים לדירתו של הולמס, אישרו בהמשך כי נמצאו בדירתו חומרי נפץ. הוא תואר כשהוא רגוע ו"מנותק" במהלך מעצרו.<ref></ref>

לדברי עורך דינו של הולמס, דניאל קינג, הולמס החל לסבול מבעיות נפשיות בחטיבת הביניים וניסה להתאבד בגיל 11.<ref></ref> על פי מספר דיווחים, הולמס היה מדוכא ו"אובססיבי להרג במשך יותר מעשור."<ref></ref> הקשר הראשון שלו בתחום בריאות הנפש היה עם עובדת סוציאלית, שכתבה, "זה הבחור הכי חרדתי שראיתי אי פעם. יש לו תסמינים של OCD, אבל הכי מדאיג הוא שיש לו מחשבות להרוג אנשים, למרות שאני לא חושבת שהוא מסוכן".

למרות בעיות אלו, הולמס סיים את בית הספר התיכון בשנת 2006 והשלים תואר ראשון באוניברסיטת קליפורניה, ריברסייד בשנת 2010. הוא החליט להמשיך לתואר שני באוניברסיטת קולורדו ועבר לאורורה. הולמס נחשב לתלמיד מבריק גם בתיכון בסן דייגו וגם באוניברסיטת קליפורניה בריברסייד, שם למד מדעי המוח וסיים בהצטיינות יתרה, בין הראשונים במחזור שלו. באורורה, התגורר הולמס ברחוב פריז בדירת חדר שינה אחד בבניין עם סטודנטים נוספים המעורבים בלימודי בריאות באוניברסיטת קולורדו.<ref></ref>

באוקטובר 2011, הולמס החל לצאת עם סטודנטית משיעור הביולוגיה שלו.<ref></ref> מערכת היחסים ביניהם נמשכה כחודשיים, והסתיימה כשהיא הרגישה מרוחקת ממנו בעקבות מפגש בין הולמס לגבר אחר ששוחח איתה במהלך דייט ביום פטריק הקדוש. היא אמרה שהולמס עשה לעיתים קרובות בדיחות שטוחות שגרמו לאנשים אחרים להרגיש לא בנוח ואף הביע את רצונו להרוג אנשים. היא ניסתה להמליץ לקבל עזרה מקצועית, למרות שלא התייחסה לטענותיו של הולמס ברצינות.<ref name=":2"></ref> הם חידשו את מערכת היחסים שלהם בתחילת ינואר 2012, אך היא הסתיימה שוב בפברואר.<ref></ref> הולמס אמר לרופא פסיכיאטרי מטעם המדינה כי "הפרידה שלהם תרמה לדיכאון האלים שלו".<ref name=":2" />

ב-28 ביולי, אביו של הולמס התחנן על חיי בנו, וקבע כי הוא חולה נפש קשה ואינו ראוי למות, ללא קשר לפשעיו. הוא הציג בפני חבר המושבעים תמונות של טיולי קמפינג וחופשות משפחתיות עם הולמס.<ref></ref> ב-30 ביולי, עורכי דינו של הולמס הגישו ערעור אחרון למושבעים, ודחקו בהם לשקול מחלת נפש בגזר הדין שלו למרות דחייתם את הגנת הטירוף ששימשה במשפט.<ref></ref> בקשת החנינה נדחתה ב-3 באוגוסט, בנימוק שגורמים מקלים כגון מחלת נפש לא גוברים על גורמים מחמירים כמו מספר הנפגעים בטבח.<ref></ref>

ב-7 באוגוסט, הולמס נידון למאסר עולם ללא אפשרות שחרור על תנאי, וזאת לאחר שהמושבעים לא הסכימו פה אחד על גזר דין מוות. חברת מושבעים אחת התנגדה לגזר דין מוות של הולמס עקב בעיותיו הנפשיות, בעוד שני מושבעים אחרים לא היו בטוחים.<ref name=":3"></ref> ב-26 באוגוסט, גזר סמור רשמית על הולמס 12 מאסרי עולם רצופים ללא אפשרות שחרור על תנאי בגין האשמות ברצח (אחד לכל אדם שהרג), ו-3,318 שנים נוספות בגין ניסיון הרצח והחזקת חומרי נפץ.<ref name=":4"></ref>

== ראו גם ==
* רצח המוני
* הטבח בתיכון קולומביין
* הטבח בבית הספר היסודי סנדי הוק

==קישורים חיצוניים==

* 
* 
* 
* 
* 

==הערות שוליים==

קטגוריה:רצח המוני
קטגוריה:פשע בקולורדו
קטגוריה:2012 בארצות הברית
קטגוריה:פעולות טרור ב-2012
אורורה
אורורה
קטגוריה:ירי המוני בארצות הברית